b"\n_START_ARTICLE_\nLipoprote\xc3\xafna de baixa densitat\n_START_PARAGRAPH_\nLes lipoprote\xc3\xafnes de densitat baixa, tamb\xc3\xa9 anomenades \xce\xb2-lipoprote\xc3\xafnes o LDL (de les sigles en angles low density lipoprotein), s\xc3\xb3n cadascuna de les lipoprote\xc3\xafnes plasm\xc3\xa0tiques de mobilitat electrofor\xc3\xa8tica beta i de densitat compresa entre 1.006 i 1.063. Els seus components lip\xc3\xaddics principals s\xc3\xb3n els \xc3\xa8sters de colesterol.\n_START_SECTION_\nEstructura\n_START_PARAGRAPH_\nLes LDL presenten una estructura molt simple, amb un nucli format per mol\xc3\xa8cules de colesterol i per una escor\xc3\xa7a formada per l'apoprote\xc3\xafna B100, cosa que li permet el seu reconeixement per part del receptor de LDL en els teixits perif\xc3\xa8rics.\n_START_SECTION_\nFunci\xc3\xb3\n_START_PARAGRAPH_\nLa funci\xc3\xb3 principal de les LDL \xc3\xa9s la de transportar colesterol des del fetge fins a altres teixits com ara, els encarregats de la s\xc3\xadntesi d'esteroides, de limf\xc3\xb2cits, cap al rony\xc3\xb3 i cap als mateixos hepat\xc3\xb2cits. Aquest colesterol prov\xc3\xa9 de la hidr\xc3\xb2lisis de triglic\xc3\xa8rids a partir de mol\xc3\xa8cules de VLDL o lipoprote\xc3\xafnes de molt baixa densitat (de les sigles en angles very low density lipoprotein). Aquest proc\xc3\xa9s es d\xc3\xb3na lloc al fetge. La resta de mol\xc3\xa8cules LDL que no s\xc3\xb3n absorbides pels teixits perif\xc3\xa8rics, s'oxidan i s\xc3\xb3n captades a trav\xc3\xa9s dels receptors del sistema monoclear fagoc\xc3\xadtic (macr\xc3\xb2fags).\n_START_SECTION_\nLDL i aterosclerosi\n_START_PARAGRAPH_\nEl colesterol circulant es troba essencialment en les lipoprote\xc3\xafnes de LDL. Quan aquest es troba augmentat, \xc3\xa9s a dir, quan hi ha un exc\xc3\xa9s de colesterol, aquestes lipoprote\xc3\xafnes es poden depositar a la capa \xc3\xadntima arterial, on s\xc3\xb3n retingudes especialment en certs llocs de turbul\xc3\xa8ncia hemodin\xc3\xa0mica com ara, les bifurcacions de les art\xc3\xa8ries. Aqu\xc3\xad les que queden retingudes s'oxiden. Aquestes LDL oxidades s\xc3\xb3n mol\xc3\xa8cules que afavoreixen la inflamaci\xc3\xb3 i atrauen els macr\xc3\xb2fags que les transformen en c\xc3\xa8l\xc2\xb7lules escumoses, constituint aix\xc3\xad constitueix la base d\xe2\x80\x99una placa ateroescler\xc3\xb3tica."